- Det er en drøm, der er gået i opfyldelse, men det er en lidt underlig fornemmelse at stå med. Sådan beskriver John Guldbæk fra Aalborg følelsen af at stå som verdensmester i bowling for hold. Sammen med tre andre modne bowlingherrer, heriblandt Lars Mallo Nielsen fra Aalborg, har han repræsenteret Danmark ved verdensmesterskaberne i bowling for spillere over 50 år. Det foregik i Dubai fra 16. november til i fredags 26. november. Det gik så godt at John Guldbæk det kommende års tid kan kalde sig verdensmester. 54-årige John Guldbæk har spillet bowling siden 1977, men 50+ verdensmesterskabet er et højdepunkt. - Det er virkelig noget helt særligt, siger den erfarne bowlingspiller, der var på det det "almindelige" bowlinglandshold fra 1992 til 1996.
To bowlingspillere fra Aalborg-området var i weekenden med til at sikre verdenmesterskabet i bowling til Danmark.